चुनाव आयोग का हलफनामा : 'आप' विधायकों की याचिका सुनवाई योग्य नहीं, जुर्माने के साथ खारिज करें  
दिल्ली हाईकोर्ट में चुनाव आयोग ने दाखिल किया हलफनामा
कानूनन राष्ट्रपति चुनाव आयोग की सिफारिश से अलग नहीं जा सकते
कानून में ये जनादेश नहीं है कि मौखिक सुनवाई अनिवार्य है
गौरतलब है कि अयोग्य करार आठ विधायकों की याचिका पर सुनवाई के दौरान 30 जनवरी को दिल्ली हाईकोर्ट ने चुनाव आयोग की ओर से पेश वकील अमित शर्मा को हलफनामे के जरिए चार दिनों के भीतर याचिका पर जवाब दाखिल करने को कहा था. कहा गया था कि किन तथ्यों के आधार पर विधायकों को अयोग्य करार देने की सिफारिश की गई. इसके बाद चार दिनों के भीतर याचिकाकर्ता अपना जवाब दाखिल करेंगे. हाईकोर्ट ने कहा था कि फिलहाल अंतरिम आदेश लागू रहेगा जिसमें चुनाव आयोग को उपचुनाव के लिए कदम न उठाने को कहा गया है. सात फरवरी को अगली सुनवाई होनी है.